paragraph_text: Graditelj Sinan podigao je ovo trgovišno mjesto 1554. godine. Ovo je jedna impresivna dvokatna pravokutna građevina s unutarnjim dvorištem i hamamom. Čine ga veliki i mali han. Na dvjema je etažama dostupno 102 prostora. Na prvom je katu 39 soba, a na drugom 41. U prednjem je dijelu 21 trgovačka radnja. U unutarnjem su se dvorištu nalazili šedrvan i jedna mošeja, koji su razoreni za ruske opsade 1877./1878. Ovaj karavan-saraj bio je stoljećima tržnicom kukuljicama dudovih svilaca, koje se uzgajalo u okolici Drinopolja.